Document ID: 32006R2030

KOMISIJAS REGULA (EK) Nr. 2030/2006
(2006. gada 21. decembris),
ar ko groza Regulas (EK) Nr. 1607/2000, (EK) Nr. 1622/2000 un (EK) Nr. 2729/2000, kuras attiecas uz vīna nozari, sakarā ar Bulgārijas un Rumānijas pievienošanos Eiropas Savienībai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 58. pantu, 46. panta 1. punktu un 72. panta 4. punktu,
tā kā:
(1)
Komisijas 2000. gada 24. jūlija Regulas (EK) Nr. 1607/2000, ar ko nosaka sīki izstrādātus īstenošanas noteikumus Padomes Regulai (EK) Nr. 1493/1999 par vīna tirgus kopīgo organizāciju, jo īpaši attiecībā uz sadaļu par noteiktos reģionos ražotu kvalitatīvo vīnu (2), IV pielikumā ietverts to NRR kvalitatīvo dzirkstošo vīnu saraksts, kuru cuvée var būt ar spirta koncentrāciju mazāk par 9,5 % tilpuma. Pielikums jāgroza, lai sarakstā ietvertu Rumānijā ražotos vīnus.
(2)
Saskaņā ar XIII pielikumu Komisijas 2000. gada 24. jūlija Regulā (EK) Nr. 1622/2000, kas nosaka konkrētus sīki izstrādātus noteikumus Regulas (EK) Nr. 1493/1999 par vīna tirgus kopējo organizāciju ieviešanai un kas izveido Kopienas enoloģiskās prakses un procesu kodeksu (3), ir noteiktas atkāpes attiecībā uz gaistošās skābes saturu vīnā, kas noteikts Padomes Regulas (EK) Nr. 1493/1999 V pielikuma B daļas 1. punktā. Šis Pielikums ir jāgroza sakarā ar Rumānijas pievienošanos.
(3)
Ar 11. panta 2. punktu Komisijas 2000. gada 14. decembra Regulā (EK) Nr. 2729/2000, kurā sīki izklāstīti ieviešanas noteikumi attiecībā uz kontroli vīnu nozarē (4), paredz minimālo paraugu skaitu, kas katru gadu jāņem analītiskās datu bankas vajadzībām, kā noteikts šīs regulas 10. pantā. Pēc Bulgārijas un Rumānijas pievienošanās jānosaka no šīm valstīm nosūtāmais paraugu skaits.
(4)
Tādēļ jāgroza Regulas (EK) Nr. 1607/2000, (EK) Nr. 1622/2000 un (EK) Nr. 2729/2000.
(5)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1607/2000 IV pielikumu aizstāj ar šīs regulas pielikuma tekstu.
2. pants
Regulas (EK) Nr. 1622/2000 XIII pielikumu papildina ar šādu o) punktu:
“o)
Rumānijas vīniem:
-
25 miliekvivalenti litrā īpašos apvidos ražotiem kvalitatīvajiem vīniem, kas atbilst tādām prasībām, lai tos varētu aprakstīt kā DOC-CT.
-
30 miliekvivalenti litrā īpašos apvidos ražotiem kvalitatīvajiem vīniem, kas atbilst tādām prasībām, lai tos varētu aprakstīt kā DOC-CIB.”
3. pants
Regulas (EK) Nr. 2729/2000 11. panta 2. punkta otro daļu aizstāj ar šādu tekstu:
“-
30 paraugi Spānijā,
-
20 paraugi Čehijā,
-
200 paraugi Vācijā,
-
50 paraugi Grieķijā,
-
200 paraugi Spānijā,
-
400 paraugi Francijā,
-
400 paraugi Itālijā,
-
10 paraugi Kiprā,
-
4 paraugi Luksemburgā,
-
50 paraugi Ungārijā,
-
4 paraugi Maltā,
-
50 paraugi Austrijā,
-
50 paraugi Portugālē,
-
70 paraugi Rumānijā,
-
20 paraugi Slovēnijā,
-
15 paraugi Slovākijā,
-
4 paraugi Apvienotajā Karalistē.”
4. pants
Šī regula stājas spēkā dienā, kad stājas spēkā Bulgārijas un Rumānijas Pievienošanās Līgums, ja tas stājas spēkā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 21. decembrī

Labels: 17
7
6
18
15